Publication: Magyar Közlöny
Issue: MK-1998-6 (Year: 1998, Number: 6)
Era: 1990-2004
Section: szóló 1992. évi XXIII. törvény (a továbbiakban: Ktv.) 1. §
Paragraph Index: 66

7. § Az R. 3. számú melléklete „ad. II/1. e) ponthoz:” alcímének 2. pontja helyébe a következő rendelkezés lép: „2. A fizikai biztonság szabályozásakor különösen fontosak az alábbi szempontok: — az adathordozó eszközök elhelyezésére szolgáló helyiségeket úgy kell kialakítani, hogy elegendő biztonságot nyújtsanak illetéktelen vagy erőszakos behatolás, tűz vagy természeti csapás ellen; — azokba a helyiségekbe, ahol adatkezelés folyik, a személyek belépését a hivatalos feladataikkal összhangban megállapított felhatalmazás alapján kell szabályozni, ellenőrizni; — számítástechnikai eszközzel olvasható és manuális adathordozók tárolását, felhasználását és a hozzáférést ellenőrizni kell; — az adathordozókról, azok mozgásáról, tartalmáról és felhasználásukról nyilvántartást kell vezetni; — meg kell határozni azoknak a személyeknek a körét, akik az adathordozó eszközöket üzemeltethetik; — gondoskodni kell arról, hogy a számítástechnikai eszközök biztonsági megoldásainak dokumentációjához csak az arra felhatalmazott személyek férjenek hozzá.”

Source: https://magyarkozlony.hu/hivatalos-lapok/4ba9a012b245c229a8d31c5e76f17149252f0a38/dokumentumok/f1f2bdc0003ef9e051eaf69b624cfa9a0d1bf599/letoltes